**ДОГОВОР**

**№ BG16RFOP001-1.018-0004-C01-S-….**/\_\_\_\_\_\_\_\_\_\_\_\_\_ г.

**за възлагане на обществена поръчка с предмет:**

 ***„Pеконструкция и ремонт на депо в гараж в кв. Църква в изпълнение на проект „Интегриран градски транспорт на град Перник“, по Оперативна програма „Региони в растеж“ 2014- 2020г. „***

Днес, ……………..2020 г., в гр. Перник, между:

**1. „Градски Транспорт – Перник“ ЕООД,** ЕИК 204410995, със седалище и адрес на управление: п.к. 2300 област Перник, гр.Перник, ул „Радомир” № 1, представлявано от **ИВАН ЙОРДАНОВ ИДАКИЕВ** - **УПРАВИТЕЛ,**  наричан за краткост в договора „**ВЪЗЛОЖИТЕЛ**”

и

 **2. “……………………” …………,** с ЕИК …………., със седалище и адрес на управление: гр. ………….., ул. „……………..” № …., представлявано от **……………… – …………………..**, наричанo по-долу **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл. 112 от Закона за обществените поръчки („ЗОП“) и Решение № ………………. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: ***„Pеконструкция и ремонт на депо в гараж в кв. Църква в изпълнение на проект „Интегриран градски транспорт на град Перник“, по Оперативна програма „Региони в растеж“ 2014- 2020г. „*** се сключи този договор („**Договора**/**Договорът**“) за възлагане.

**І. ПРЕДМЕТ НА ДОГОВОРА**

**Чл. 1.** Възложителят възлага, а Изпълнителят приема да изпълни срещу заплащане дейноститие, включени в обхвата на обществената поръчка, а именно: изпълнение на строително-монтажни работи (СМР) за ***Реконструкция и ремонт на депо в гараж***, съгласно техническата спецификация на **ВЪЗЛОЖИТЕЛЯ**, Техническо и Ценово предложение, неразделна част от настоящия договор.

**ІI. СРОК НА ДОГОВОРА**

**Чл. 2 (1)** Срокът за изпълнение на договорените СМР е …………….. (…………………), съгласно oфертата на изпълнителя и предложения от него линеен график. Срокът за изпълнение на договорените строително-монтожни работи започва да тече от датата на откриване на строителната площадка, с протокол обр. 2. Крайният срок за изпълнение на договора се удостоверява с подписване на акт обр. № 15. Срокът за изпитвания и пускане в експлоатация на обекта е включен в срока за изпълнение на СМР.

**ІІІ. ЦЕНА И НАЧИН НА ПЛАЩАНЕ**

**Чл. 3.** **(1)** Общата стойност на договора за изпълнение на договорените СМР е в размер на …………………..(словом) без ДДС и се състои от предложените стойности съгласно ценово предложение и приложено КСС;

**(2)** За действително извършени и подлежащи на разплащане се считат само тези видове работи, които са отразени в акт за извършени СМР. В случай, че изпълнителят надхвърли договорената цена в хода на изпълнение на предмета на настоящия договор, разходите за надвишаването са за негова сметка.

**(3) Възложителят изплаща на Изпълнителя договорената цена по следния начин:**

**1. Авансово плащане**в размер до 20 % (двадесет процента) от общата стойност на договора. Авансово плащане се извършва в 10 дневен срок след писменото уведомление от страна на **ВЪЗЛОЖИТЕЛЯ** за началото на изпълнение на дейностите предмет на договора и представена фактура. След получаване на авансовото плащане **ИЗПЪЛНИТЕЛЯ** е длъжен да издаде фактура. Авансовото плащане се приспада изцяло от дължимите междинни и окончателно плащания.

**2. Междинни плащания**: общият размер на междинните плащания е 70 % (седемдесет процента) от общата стойност на договора. Междинни плащания се извършват за действително извършени работи:

Плащанията за СМР се извършва съгласно КСС и при наличие на изискуемите актове/протоколи съгласно Наредба № 3 от 31.07.2003 год. за съставяне на актове и протоколи по време на строителството, издаден разходооправдателен документ, както и документи съгласно указанията на финансиращата програма за искане на средства, доказващи количественото и качествено изпълнение на дадения вид дейност.

 **3**. **Окончателно плащане** евразмер на 10% от стойността на договора. Окончателното плащане се извършва в срок до 30 (тридесет) календарни дни след подписване на акт обр. № 15 и представяне на фактура от Изпълнителя.

**(9)** Плащанията се извършват по посочена от Изпълнителя банкова сметка, както следва:

Банка ...........................................................

IBAN: ...........................................................

**(10)** За дата на плащането, се счита датата на заверяване на банковата сметка на Изпълнителя със съответната дължима сума.

**(11)** При издаване на фактура за извършване на плащане по настоящия договор **ИЗПЪЛНИТЕЛЯТ** е длъжен да посочва в него, наименованието на проекта и номера и датата на настоящия договор ……….., като всички разходооправдателни документи, следва да включват текст: „Разходът е по ДБФП № BG16RFOP001-1.018-0004„Интегриранградски транспорт на град Перник“, който се осъществява с финансоватаподкрепа на Оперативна програма „Региони в растеж” 2014-2020 г., съфинансирана от Европейскиясъюз чрез Европейския фонд за регионално развитие.

**(12)** Изпълнителят е длъжен да уведомява писмено Възложителя за всички последващи промени по предходната алинея в срок от 7 дни, считано от момента на промяната. В случай, че изпълнителят не уведоми Възложителя в този срок, счита се, че плащанията са надлежно извършени.

**(13)** Когато изпълнителят е сключил договор/и за подизпълнение, възложителя извършва окончателно плащане към него, след като бъдат представени доказателства, че изпълнителят е заплатил на подизпълнителя/ите за изпълнените от тях работи, които са приети по реда на чл.15, ал. 2 и 4 от настоящия договор. Това правило не се прилага, ако при приемане на работата Изпълнителят докаже, че договорът за подизпълнение е прекратен, или работата или част от нея не е извършена от подизпълнителя.

**Чл. 5. (1)** Възложителят не заплаща суми за непълно и/или некачествено извършени от Изпълнителя работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на Изпълнителя.

**(2)** Забава на плащането не е основание за спиране изпълнението на дейностите по договора.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6.** Изпълнителят се задължава:

(1) Да изпълни качествено в определените срокове предмета на поръчката, като организира и координира цялостния процес на изпълнение в съответствие с:

- офертата и приложенията към нея;

- действащата нормативна уредба в Република България;

- техническата спецификация, условията и изискванията на документите за участие в процедурата за възлагане на обществена поръчка.

 (2) Изпълнителят е длъжен при изпълнение на възложените му строителни и ремонтни работи да влага качествени материали, отговарящи на изискванията на БДС или еквивалент и европейските стандарти. Качеството на влаганите материали ще се доказва с протоколи и/или сертификати, които се представят от изпълнителя. Влаганите материали трябва да бъдат придружени с декларация за съответствие на строителния продукт от производителя или от неговия упълномощен представител (съгласно *Наредба за съществените изисквания към строежите и оценяване съответствието на строителните продукти*), издадена на база протоколи от изпитване в акредитирана строителна лаборатория, с указания за прилагане на български език, съставени от производителя или от неговия упълномощен представител.

(3) При влагане на местни материали в обекта предварително да се представи на възложителя за одобрение сертификат за годността на материала от съответния източник, издаден от оправомощена лаборатория. При влагане на нестандартни материали в обекта те трябва да бъдат изпитани в лицензирани лаборатории и да притежават сертификат за приложимост от съответния държавен контролиращ орган.

(4)Изпълнителятноси отговорност, ако вложените материали или оборудване не са с нужното количество и/или влошат качеството на извършените дейности на обекта като цяло.

(5) Изпълнителят се задължава да коригира, респ. замени изцяло за своя сметка некачествено извършените работи и некачествените материали, като гаранционните срокове са не по-малки от посочените в чл. 20, ал. 4 от *Наредба № 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти*.

 (6) Да извърши строително-монтажни работи на обекта, като спазва одобрения инвестиционен проект, изискванията на проектантите, строителните, техническите и технологични правила, нормативи и стандарти за съответните дейности.

(7) Да предаде изработеното на възложителя, като до приемането му от последния полага грижата на добър стопанин за запазването му.

(8) Извършените СМР ще се приемат от представители на възложителя и ще се придружават от необходимите актове съгласно действащите правила и нормативи, протоколи и финансово-счетоводни документи. Възложителят, чрез свои представители, ще осъществява инвеститорския контрол по време на изпълнение на строителството на видовете СМР и ще прави рекламация за некачествено свършените работи.

(9) Изпълнителят е длъжен сам и за своя сметка да осигурява спазване на изискванията на:

*1. Закона за устройство на територията (ЗУТ), както и другото приложимо действащо законодателство в областта на строителството;*

*2. Наредба № 2 от 31.07.2003 г. (ДВ. Бр.72/03 г.) за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.*

*3. Закона за здравословни и безопасни условия на труд /ЗЗБУТ/ и Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.*

*4. Закон за националната стандартизация, Закон за техническите изисквания към продуктите, Наредба за съществените изисквания към строежите и оценяване съответствието на строителните продукти, приета с ПМС № 325 от 2006 г.;*

*5. Закона за управление на отпадъците и Наредба за управление на строителните отпадъци и за влагане на рециклирани строителни материали /ДВ бр. 89 от 13.11.2012 г./.*

*6. Наредба № 3 от 31.07.2003 г. за съставяне на актове и протоколи по време на строителството;*

*7. Наредба №Iз-1971 – за строително-техническите правила и норми за осигуряване на бeзопасност при пожар.*

*8. Наредба № 8121з-647 от 2014г. за правилата и нормите за пожарна безопасност при експлоатация на обектите.*

*9. Закон за технически изисквания към продуктите, ДВ бр.86/1999г..*

 (10) Изпълнителят се задължава да обезопаси и сигнализира строителната площадка, като осигури максимална безопасност за живота и здравето на преминаващите в района й. Строителната площадка да се обезопаси с временни ограждения и да не се допуска замърсяване в района със строителни материали и отпадъци.

(11) Изпълнителят се задължава да осигури необходимите санитарно- хигиенни условия по време на строителството, както и временни складове или площадки за доставяните оборудване и материали, с оглед изискванията за съхранението им и площадки за складиране на строителни отпадъци.

 (12) По време на строителството Изпълнителя трябва да спазва действащите в страната нормативни документи и стандарти, както и изискванията за безопасни условия на труд и опазване на околната среда. Да осигурява сам и за своя сметка безопасността на движението по време на ремонтните работи и да спазва изискванията за безопасност и здраве.

 (13) Изпълнителят е длъжен при извършване на СМР да опазва подземната и надземната техническа инфраструктура и съоръжения, трайни настилки и зелени площи. При нанасяне на щети да ги възстановява за своя сметка в рамките на срока на изпълнението СМР по настоящия договор.

(14) Изпълнителят преди подписване на приемо-предавателен протокол за приемане на извършените СМР да предаде на възложителя за всяка единица от оборудването, влизащо в състава на строежа /в обем не по-малък от обема на документацията на завода- производител/ следните документи: технически паспорт; техническо описание; инструкции по експлоатация.

(15)Всички санкции, наложени от общински и държавни органи, във връзка със строителството са за сметка на изпълнителя. Всички вреди, нанесени на трети лица при изпълнение на строителството се заплащат от Изпълнителя.

(16) Да осигури на възложителя възможност да извършва контрол по изпълнението на дейностите, предмет на договора.

(17) Да отстрани за своя сметка всички установени дефекти, както и да отстрани допуснати грешки, ако такива бъдат констатирани, в срок посочен от възложителя в писмено уведомяване, както и да изпълнява всички нареждания на възложителя по предмета на договора.

 (18) Да възстанови нарушените при изпълнение на дейностите, предмет на настоящия договор, улични и тротоарни настилки и алеи, съгласно одобрени от възложителя детайли.

 (19) След приключване на строително-монтажни работи (СМР) и преди организиране на процедурата за установяване годността на строежа, строителната площадка трябва да бъде изчистена и околното пространство - възстановено.

 (20) Изпълнителят се задължава да води пълно досие на обекта съгласно действащите правила и нормативи и при нужда да го предоставя на възложителя и контролните органи, както и да съдейства при взимане на проби, извършване на замервания, набиране на снимков материал, да осигури достъп до обекта и цялата документация;

(21) Когато изпълнителят е обявил в офертата си, че ще използва подизпълнител, в срок до 3 дни от сключване на настоящия договор:

1. Изпълнителят сключва договор за подизпълнение с обявения подизпълнител;

2. Представя на възложителя оригинален екземпляр от договора за подизпълнение;

(22) Изпълнителят се задължава да предоставя на възложителя информация за плащанията по договорите за подизпълнение.

(23) Да застрахова и поддържа валидна за целия срок на договора застраховка за професионална отговорност по чл. 171 от ЗУТ за строителство и следващите от ЗУТ, покриваща минималната застрахователна сума за вида строеж – предмет на договора или еквивалентна за чуждестранните участници. Застраховката следва да бъде валидна през цялото време на изпълнение на договора, като в едноседмичен срок преди изтичане на срока на валидност се представя нова застрахователна полица. Копие от застрахователната полица се представя на Възложителя преди подписване на договора.

(24) Да изготви екзекутивна документация на обекта (ако е необходимо).

**Чл. 7. Изпълнителят има право:**

(1) да иска от възложителя необходимо съдействие за изпълнение на предмета на договора.

(2) да иска от възложителя приемане на изпълнения предмет на договора;

(3) да получи договореното възнаграждение при условията на настоящия договор.

 (4) да замени технически лица само с писмено съгласие на възложителя, като в случай на замяна предложи лица с равностойни опит и умения или по-добри специалисти в сравнение със заменените.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл. 8.** При установяване на явни или скрити недостатъцина извършеното СМР и/или доставеното оборудване, възложителятима право да иска отстраняването на същите, а в случай че възложителя констатира съществени отклонения от качеството на извършеното СМР, да откаже да приеме изпълнението.

**Чл. 9.** Да заплати цената на договора по реда и при условията на настоящия Договор.

**Чл. 10.** Да окаже необходимото съдействие на изпълнителя за изпълнение на възложената му работа и осигури всички съгласувания и разрешения, съгласно нормативната уредба.

**Чл.11** **(1)** За появилите се в гаранционния срок дефекти възложителят уведомява писмено изпълнителя. В срок до 10 (десет) дни след уведомяването, изпълнителя съгласувано с възложителя е длъжен да започне работа за отстраняване на дефектите в минималния технологично необходим срок.

 **(2)** Гаранционният срок на договорените СМР е в съответствие на Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и започва да тече от датата на подписване на протокол за приемане на извършените СМР по договора.

**Чл. 12.** В случай, че възложеното с настоящия договор е изпълнено от изпълнителя в договорените срокове, вид, количество и качество, възложителят е длъжен да приеме изпълнените работи чрез определени служители от възложителя.

**Чл. 13. Възложителят има право:**

(1) да упражнява текущ контрол при изпълнение на договора без с това да пречи на самостоятелността на изпълнителя, както и да извършва проверка за качеството на доставените материали. Контролът ще се осъществява от определени от възложителя длъжностни лица, които ще подписват от негово име протоколите за извършените констатации.

(2) да иска от изпълнителя да изпълни възложеното му в срок, без отклонение от уговореното и без недостатъци.

 (3) да изисква от изпълнителя да сключи и да му представи договори за подизпълнение с посочените в офертата му подизпълнители, в случай, че ще ползва такива.

(4) При възникнали дефекти в извършеното СМР в периода на гаранционния срок по настоящия договор да изисква дефектите да бъдат отстранени от Изпълнителя без допълнително заплащане.

(5) Възложителят има право да изисква от Изпълнителя сертификати за съответствие и декларации за произхода на материалите, влагани в строителството.

(6) При установяване на явни или скрити недостатъци на извършеното СМР, Възложителят има право да иска отстраняване на същите, а в случай, че Възложителят констатира съществени отклонения от качеството на извършеното СМР да откаже приемане на изпълнението.

(7) възложителят не носи отговорност за действия и/или бездействия на Изпълнителя или неговите подизпълнители в рамките на обекта, в резултат на което възникват:

- смърт или злополука, на което и да било физическо лице при изпълнение предмета на договора.

- загуба или нанесена вреда на каквото и да било имущество в обекта, вследствие извършваните работи.

**VІ. КОНТРОЛ И КАЧЕСТВО**

**Чл. 14.** Контролът по изпълнението на строително- монтажните работи, ще се осъществява от представители на възложителя. Предписанията са задължителни за Изпълнителя, доколкото не пречат на неговата самостоятелност и не излизат извън рамките на поръчката, очертани с този договор.

**VІІ. ПРИЕМАНЕ И ПРЕДАВАНЕ НА ИЗВЪРШЕНАТА РАБОТА. ПРИЕМАНЕ НА ОБЕКТА**

**Чл. 15 (1)** При завършване на работата, изпълнителят отправя покана до възложителя да направи оглед, пълна проверка на съставените актове по време на строителството, и да приеме извършената работа.

**(2**) Предаването на предвидените и изпълнени СМР, предмет на настоящия договор се извършва със съставяне на протоколи, който удостоверява: количество СМР, качество и стойност на извършената работа и вложените материали, налични недостатъци, срокове за тяхното отстраняване, както и дали е спазен срокът за изпълнение на настоящия договор. При приемане на изпълнението на СМР, за която изпълнителят е сключил договор за подизпълнение се извършва в присъствието на изпълнителят и подизпълнителя.

(3) Сроковете за отстраняване на констатираните недостатъци не се отразяват на крайния срок, уговорен в настоящия договор.

(4) За извършените СМР се съставят актове и протоколи, съгласно действащите правила и нормативи. Актовете се подписват от длъжностни лица от възложителя.

**(6)** Когато изпълнителят се е отклонил от поръчката или работата му е с недостатъци, възложителят има право да откаже нейното приемане и заплащането на част или на цялото възнаграждение, докато изпълнителят не изпълни своите задължения по договора.

**(7)** В случаите по предходната алинея, когато отклоненията от поръчката или недостатъците на работата са съществени, Възложителят разполага с едно от следните права по избор:

1. Да определи подходящ срок, в който изпълнителят безвъзмездно да поправи работата си;
2. Да отстрани сам за сметка на изпълнителя отклоненията от поръчката, респективно недостатъците на работата.
3. Да поиска намаление на възнаграждението, съразмерно с намалената цена или годност на изработеното.

**VІІI. ГАРАНЦИОННИ УСЛОВИЯ**

 **Чл. 16** (1) Гаранционните срокове започват да текат от деня на въвеждането на обекта в експлоатация.

(2) Изпълнителят се задължава да отстрани за своя сметка появилите се дефекти в гаранционните срокове след получаване на писменото известие от Възложителя, като започне работа не по-късно от 5 (пет) календарни дни след получаването на известието.

 (3) Изпълнителят отстранява възникналите повреди, констатираните скрити дефекти и некачествено изпълнени работи по време на гаранционния срок за своя сметка, считано от датата на уведомяването му. За изпълнение на дейностите по договора важат минималните гаранционни срокове, определени в Наредба № 2 от 31.07.2003 г. на министъра на регионалното развитие и благоустройството за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти (Обн., ДВ, бр. 72 от 2003 г.; изм., бр. 49 от 2005 г.).

Възложителят уведомява писмено изпълнителят за констатирането на повредата и срокът за отстраняването й на телефоните и адресите за контакт.

След изтичане на срока по ал. 1, възложителят може и сам да отстрани повредата, като изпълнителят му възстановява направените разходи.

(4) Всички разходи по отстраняване на скритите дефекти са за сметка на изпълнителя и се доказват с констативен протокол между Изпълнителя и Възложителя.

(5) За периода от датата на започване на отстраняването на недостатъците до момента на подписване на протокола по предходната алинея гаранционните срокове за извършените видове СМР спират да текат.

**Чл. 17 (1)** Изпълнителят представя на възложителя застраховка за професионална отговорност по чл. 171 от Закона за устройство на територията за строителство, при подписване на настоящия договор.

**ІХ. САНКЦИИ И НЕУСТОЙКИ. ГАРАНЦИИ ЗА ИЗПЪЛНЕНИЕ НА ДОГОВОРА.**

**Чл. 18.** (1) Изпълнителят гарантира изпълнението на произтичащите от настоящия договор свои задължения с гаранция за изпълнение, в размер на 1 % (един процент) от стойността по чл. 3, ал. 1 от договора, която представлява сумата от ……………………………… (…………………) лева без ДДС.

(2) Гаранцията се представя под формата на (парична сума, банкова гаранция или застраховка, валидна най-малко 60 (шестдесет) дни след изтичане на срока на изпълнение на договора. При писмено искане от страна на Възложителя валидността на гаранцията следва задължително да се удължи.

(3) Изпълнителят се задължава най-късно 5 (пет) календарни дни преди изтичане срока на валидност на банковата гаранция за изпълнение, същата да се продължи, съобразно удължаване на времетраенето на договора при условията на настоящия договор.

(4)Изпълнителят се задължава при удовлетворяване на възложителя от внесената гаранция за изпълнение на поръчката поради възникване на вземания, в срок от 10 (десет) работни дни, да допълни същата, до определения в обявлението за поръчката от Възложителя размер.

 **(5)**  **Гаранцията за изпълнение се предоставя в една от следните форми:**

## депозит на парична сума по банковата сметка на Възложителя, посочена в чл. 26, ал. 2 от настоящия договор;

## безусловна, неотменима банкова гаранция, издадена в полза на Възложителя;

## застраховка, която обезпечава изпълнението чрез покритие на отговорността на Изпълнителя. Застрахователната сума трябва да е равна на размера на гаранцията. Застраховката трябва да се отнася за настоящия договор и да е в полза на Възложителя. Застрахователната премия трябва да е платима еднократно.

##  (6) Съдържанието на банковата гаранция следва да бъде предварително съгласувано с Възложителя.

##  (7) Ако Изпълнителят избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което Възложителят заяви, че условията за усвояване на гаранцията са налице.

## (8) Банковите разходи по откриването и поддържането на гаранцията са за сметка на Изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в Договора.

(9) Ако Изпълнителят избере да предостави застраховка, която обезпечава изпълнението чрез покритие на отговорността му, то тя трябва да отговаря на следните изисквания: з**астрахователната сума трябва да е равна на размера на гаранцията; Застраховката трябва да се отнася за настоящия договор и да е в полза на Възложителя и застрахователната премия трябва да е платима еднократно.** Разходите по издаването и поддържането на застраховката, както и всички останали разходи по застраховката са за сметка на Изпълнителя.

**Чл. 19.** При пълно неизпълнение на поетите с настоящия договор задължения, изпълнителят заплаща неустойка на възложителя, в размер от 30 % (тридесет процента) от цената на договора.

При частично неизпълнение на поетите с настоящия договор задължения, изпълнителят заплаща неустойка на възложителя, в размер на 30 % (тридесет процента) от стойността на неизпълнената част от договора.

При некачествено изпълнение на поети с настоящия договор задължения, изпълнителят заплаща неустойка на възложителя в размер на 30 % (тридесет процента) от стойността на некачествено извършените работи.

**Чл. 20 (1)** При забавено изпълнение на поетите с настоящия договор задължения, изпълнителят дължи неустойка на възложителя, в размер от 0.5 % (нула цяло и пет на сто) от стойността на договора, за всеки просрочен ден, до датата на действителното изпълнение, но не повече от общо 30 % (тридесет процента) от цената на договора.

Прилагането на горните санкции не отменя правото на възложителя да предяви иск срещу Изпълнителя за претърпени щети и пропуснати ползи и загуби, съгласно действащото законодателство в Република България.

**(2)** Участниците вОбединение/консорциум, ИЗПЪЛНИТЕЛ по настоящия договор са солидарно отговорни за финансовите задължения на ИЗПЪЛНИТЕЛЯ – в следствие на реализирана отговорност за неизпълнение на задължения по настоящия договор*. (Забележка: Текстът се вписва, когато изпълнителят е обединение/консорциум*).

 **(3)** При забавяне плащането от страна на **ВЪЗЛОЖИТЕЛЯ**, същият дължи законната лихва.

 **(4)** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

 **(5)** Неустойките, щетите и пропуснатите ползи по този договор се събират по реда на действащото законодателство.

 **(6)** **ВЪЗЛОЖИТЕЛЯТ** запазва правото си при прекратяване на договора по вина на **ИЗПЪЛНИТЕЛЯ**, да търси обезщетение за претърпени вреди.

**(7)** При забава на отстраняване на дефекти и некачествено изпълнени работи, появили се през гаранционния срок по чл. 18, ал. 3 от договора, ИЗПЪЛНИТЕЛЯТ дължи неустойка в размер на 0,5 % за всеки просрочен ден от стойността им без ДДС, но не повече от 10 % от същата.

**Чл. 21.** Възложителят има право да се удовлетвори от внесената гаранция за изпълнение на поръчката, по отношение на вземания, възникнали на основание на настоящия договор.

**Чл. 22.** Възложителят извън санкциите по чл. 19, чл. 20, ал. 1 и чл. 21 от настоящия договор, има право да задържи гаранцията за изпълнение на поръчката:

(1) при прекратяване на настоящия договор по вина на изпълнителя;

(2) при прекратяване регистрацията на изпълнителя (в случай, че същият е юридическо лице) или на смърт (в случай, че изпълнителят е физическото лице).

(3) при заличаване на строителя от Камарата на строителите, с изключение на хипотезата в чл. 21, ал. 1, т. 5, предложение второ от ЗКС.

**Чл. 23.** (1) Гаранцията за изпълнение на поръчката се освобождава в срок от 30 (тридесет) работни дни от датата на подписване на акт обр. № 16 и получаване на Разрешение за ползване;

(2) прекратяване на договора, на основание чл. 28, ал. 2 и/или прекратяване на договора по вина на възложителя.

(3) Възложителят усвоява гаранцията за изпълнение при неизпълнение на задължения по Договора от страна на Изпълнителя.

## (4) Възложителят може да усвои гаранцията за изпълнение на Договора, и ако в процеса на неговото изпълнение възникне спор между страните, който е внесен за решаване от компетентен съд. Гаранцията се задържа до окончателното решаване на спора.

## (5) През цялото време на изпълнение на Договора за обществена поръчка, Изпълнителя ще възстановява първоначалния размер на гаранцията за изпълнение, ако Възложителят усвои целия й размер или част от него.

**Чл. 24. (1)** Гаранцията за изпълнение може да се представи под формата на застраховка която обезпечава отговорността на изпълнителя; банкова гаранция по образец на банката, която я издава; парична сума, преведена по сметка на „Градски транспорт – Перник” ЕООД, ***IBAN:BG31CECB979010G9, BIC CECBBGSF, Банка ЦКБ АД Клон Перник***.

**Чл. 25.** При всякаква форма на неизпълнение на клаузите по настоящия договор от страна на изпълнителя, възложителят може да прекрати договора без предизвестие.

**Х. ПРЕКРАТЯВАНЕ ИЛИ РАЗВАЛЯНЕ НА ДОГОВОРА. ИЗМЕНЕНИЕ НА ДОГОВОРА**

 **Чл. 26.** Настоящият договор се прекратява **или разваля:**

(1) с изпълнение на задълженията на страните;

(2) по взаимно съгласие между страните, изразено писмено;

(3) при настъпване на обективна невъзможност за изпълнение на възложената работа;

(4) едностранно, без предизвестие, при виновно пълно неизпълнение на задълженията на изпълнителя по раздел ІV от настоящия договор.

(5) При ликвидация или обявяване в несъстоятелност на Изпълнителя.

(6) Едностранно от изправната страна, с едномесечно писмено предизвестие, ако насрещната страна виновно не изпълнява свое задължение по договора.

(7) От Възложителя, по реда на чл. 118 от ЗОП.

**Чл. 27.** Възложителят може по всяко време до завършване и предаване на обекта да се откаже от договора и да прекрати действието му. В този случай той е длъжен да заплати на Изпълнителя стойността на действително извършените до момента на отказа работи, приети с подписан приемо-предавателен протокол за действително изпълнени работи.

**Чл. 28.** Ако изпълнителят просрочи предаването на обекта с повече от 20 (двадесет) дни или не извършва строителните и ремонтни работи по уговорения начин и с нужното качество, възложителят може да развали договора. За претърпените вреди възложителят може да претендира обезщетение.

**Чл. 29.**Възложителят може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**Чл. 30.** (1) Във всички случаи на прекратяване на договора и независимо от причините за това, изпълнителят дължи възстановяване на платените му авансово суми по договора при следните условия, и както следва:

1. в пълен размер, когато няма извършени и/или приети работи по договора, съгласно условията на договора;

2. в размера, представляващ разликата между стойността на действително извършените и приети работи по договора, съгласно условията на договора и стойността на извършеното авансово плащане, когато авансът е в по-висок размер;

(2) Възстановяването на авансовите суми се дължи от изпълнителят незабавно, на датата, следваща датата на прекратяване на договора по посочена от Възложителя банкова сметка.

**Чл. 31. (1)** Настоящият договор може да се изменя съгласно разпоредбите на чл. 116 от ЗОП.

**(2)** Настоящият договор се изменя на основание чл. 116, ал.1, т.1 от ЗОП, при възникване на хипотезата по чл. 3, ал. 2 от договора.

**ХІ. ДОПЪЛНИТЕЛНИ РАЗПОРЕДБИ**

**Чл. 32. (1)** За неуредени с настоящия договор въпроси се прилагат разпоредбите на действащото законодателство на Република България.

 **(2)** При възникнали имуществени спорове между страните при или по повод изпълнение на настоящия договор, на основание чл. 117, ал. 2 от ГПК, страните се договарят евентуалните съдебни спорове да се разглеждат пред компетентния съд в гр. София, съобразно правилата на родовата подсъдност.

**(3)** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка. Това правилото не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП.

**(4)** Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

Адресите за кореспонденция между страните по настоящия договор са както „Градски транспорт – Перник“ ЕООД, гр. Перник, ул. Радомир № 1

 За изпълнителя: ***............***

**(5)** Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получен**ИЗПЪЛНИТЕЛЯТ** се задължава да води точна и редовна документация и счетоводна отчетност, отразяващи изпълнението на настоящия договор.

**Чл. 33. (1) ИЗПЪЛНИТЕЛЯТ** се задължава да съхранява, осигурява и предоставя при поискване от УО на ОПРР, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи всички документи за проектите, за период от три години, считано от 31 декември след предаване към Европейската комисия на окончателните документи по приключването на ОПРР 2014-2020 г. Този срок се прекъсва в случай на съдебни процедури или по надлежно обосновано искане от страна на Европейската комисия.

 (2) Документите трябва да се съхраняват на достъпно място и да са архивирани по начин, който улеснява проверките от компетентните органи.

 (3) Документите се съхраняват и след изтичането на сроковете, в случай, че има съдебни, административни или следствени производства, до приключването им или при надлежно обосновано искане на Европейската комисия, или когато националното законодателство указва това.

**Чл. 34. (1)** При проверки на място от страна на УО на ОПРР, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи **ИЗПЪЛНИТЕЛЯТ** се задължава да осигури присъствието на свой представител, както и да осигури: достъп до помещения, преглед на документи, удостоверяващи направените разходи в рамките на предоставената безвъзмездна финансова помощ, както и всякаква друга информация, свързана с изпълнението на проекта и сключения договор.

(2) **ИЗПЪЛНИТЕЛЯТ** е длъжен да допуска УО на ОПРР, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз", МВР (АФКОС), Европейската комисия, Европейската служба за борба с измамите, Европейската сметна палата и/или техни представители и външни одитори, извършващи проверки, да проверяват, посредством проучване на документацията му или проверки на място, изпълнението на проекта, и да проведат пълен одит, при необходимост, въз основа на разходнооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат в срок до 3 (три) години след приключването на Оперативната програма по отношение на договорите за предоставяне на безвъзмездна финансова помощ по Европейските структурни и инвестиционни фондове в съответствие с изискванията на Регламент № 1303/2013 г. на Съвета, както и до приключване на евентуални административни, следствени или съдебни производства.

(3) Освен указаното в ал.2, **ИЗПЪЛНИТЕЛЯТ** е длъжен да допусне УО на ОПРР, Сертифициращия орган, националните одитиращи органи, Европейската служба за борба с измамите и/или техни представители и външни одитори, извършващи проверки съгласно член 15, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство.

(4) За изпълнение на целта по ал. 2 **ИЗПЪЛНИТЕЛЯТ** е длъжен да предостави на служителите или представителите на УО на ОПРР, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз", МВР (АФКОС), Европейската комисия, Европейската служба за борба с измамите, Европейската сметна палата и външни одитори достъп до местата, където се осъществява проектът, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да направи всичко необходимо, за да улесни работата им. Достъпът, предоставен на служителите или представителите на УО на ОПРР, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори, трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са архивирани по начин, който улеснява проверката, а Бенефициентът следва да уведоми УО на ОПРР за точното им местонахождение.

(5) **ИЗПЪЛНИТЕЛЯТ** гарантира, че правата на УО на ОПРР, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори ще се упражняват равноправно, при еднакви условия и в съответствие с еднакви правила и по отношение на неговите изпълнители.

(6) **ИЗПЪЛНИТЕЛЯТ** е длъжен да поддържа система за деловодство, архивиране и съхраняване на документите, свързани с изпълнението на договора, в съответствие с указанията на Ръководителя на УО на ОПРР.

**Чл. 35. ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** и/или на лицата, надлежно упълномощени от него, Управляващия орган и Сертифициращия орган, цялата необходима информация за изпълнението на настоящия договор, в срок до 3 работни дни от поискването й.

**Чл. 36.**  С подписването на настоящия договор **ИЗПЪЛНИТЕЛЯТ** декларира своето съгласие компетентният орган по приходите (по месторегистрация на **ИЗПЪЛНИТЕЛЯ**) да предоставя информация за него при поискване от страна на Управляващия орган и/или Сертифициращия орган.

**Чл. 37. (1)** Изпълнявайки дейностите по този договор, **ИЗПЪЛНИТЕЛЯТ** се задължава както той, така и неговите служители да спазват определени изисквания относно конфликт на интереси и кодекс за етично поведение.

(2) По смисъла на настоящия договор конфликт на интереси е налице при възникване на обстоятелствата, посочени в чл. 52, параграф 2, изречение второ от Регламент на Съвета (ЕО, Евратом) № 1605/2002 от 25 юни 2002 г. относно финансовите разпоредби, приложими за общия бюджет на Европейската общност, изменен с Регламент на Съвета (ЕО, Евратом) № 1995/2006 от 13 декември 2006 г.

 (3) **ИЗПЪЛНИТЕЛЯТ** се задължава да предприеме всички необходими: мерки, за да предотврати или прекрати всяка ситуация, която може да компрометира независимото и обективно изпълнение на настоящия договор.

(4) **ВЪЗЛОЖИТЕЛЯТ** си запазва правото да се увери, че тези мерки са адекватни и може да изиска предприемането на допълнителни мерки, ако това е необходимо.

**Чл. 38. (1)** **ИЗПЪЛНИТЕЛЯТ** се задължава да направи така, че неговите служители, включително и ръководните кадри, не са поставени в ситуация, която може да доведе до конфликт на интереси.

(2) **ИЗПЪЛНИТЕЛЯТ** се задължава да смени, незабавно и без компенсация от Възложителя, всеки свой служител, който участва в изпълнението на настоящия договор и е изложен на такава ситуация.

**Чл. 39. (1)** **ИЗПЪЛНИТЕЛЯТ** се задължава да се въздържа от всякакви контакти, които биха компрометирали неговата независимост, или независимостта на персонала му.

(2) В случай че **ИЗПЪЛНИТЕЛЯТ** не поддържа такава независимост, **ВЪЗЛОЖИТЕЛЯТ** може да прекрати настоящия договор.

**Чл. 40. (1)**  **ИЗПЪЛНИТЕЛЯТ** се задължава да действа във всеки един момент лоялно и безпристрастно в съответствие с правилата и/или кодекса за етично поведение, както и да спазва подобаваща дискретност.

 (2) **ИЗПЪЛНИТЕЛЯТ** се задължава да се въздържа от всякакви публични изявления във връзка с настоящия договор, направени без предварителното писмено съгласие на **ВЪЗЛОЖИТЕЛЯ**, както и от ангажиране с дейност, което влиза в разрез със задълженията му към **ВЪЗЛОЖИТЕЛЯ** по договора.

 (3) **ИЗПЪЛНИТЕЛЯТ** се задължава да не ангажира **ВЪЗЛОЖИТЕЛЯ** по какъвто и да е начин без предварителното му писмено съгласие и трябва, когато това се налага, да изясни това свое задължение пред трети лица.

**Чл. 41. (1)** В случай че **ИЗПЪЛНИТЕЛЯТ** или някой от неговите подизпълнители, персонал, агенти или служител предложи да даде, или се съгласи да предложи или даде, или даде на което и да било лице подкуп, подарък, пари за благодарност или комисионна като стимул или награда за това, че е направил или се е въздържал да направи действие във връзка с настоящия договор, или за това, че е бил благосклонен или неблагосклонен към дадено лице във връзка с този договор с **ВЪЗЛОЖИТЕЛЯ**, **ВЪЗЛОЖИТЕЛЯТ** може да прекрати настоящия договор, без това да е в ущърб на изпълнимите права на **ИЗПЪЛНИТЕЛЯ** по него.

 (2) **ИЗПЪЛНИТЕЛЯТ** се задължава да не извлича пряка или непряка изгода от каквито и да било възнаграждения за права, парични възнаграждения, или комисионни във връзка с патентован или защитен артикул, или процес, използван при или за целите на настоящия договор, без предварителното писмено съгласие на **ВЪЗЛОЖИТЕЛЯ**.

(3)**ИЗПЪЛНИТЕЛЯТ** се задължава, както той, така и неговите служители да запазят професионална тайна по време на изпълнение на настоящия договор, както и след приключването му.

(4) **ИЗПЪЛНИТЕЛЯТ** се задължава, освен с предварителното писмено съгласие на Възложителя, нито той, нито назначеният или ангажиран от него персонал да предават на което и да било физическо или юридическо лице конфиденциална информация, която им е била разкрита или която са открили, както и да правят обществено достояние информация относно препоръките, направени по време на или като резултат от изпълнението на този договор.

**Чл. 42. (1)** **ИЗПЪЛНИТЕЛЯТ** се задължава както той, така и назначеният или ангажиран от него персонал, да не ползват в ущърб на **ВЪЗЛОЖИТЕЛЯ** информацията, която им е била предоставена и която е резултат от проучванията, тестовете и изследванията, проведени по време на и за целите на изпълнение на настоящия договор.

**Чл. 43. (1)** **ИЗПЪЛНИТЕЛЯТ** се задължава изпълнението на настоящия договор да не води до необичайни комерсиални разходи.

 (2) В случай че се появят такива комерсиални разходи, настоящият договор ще бъде прекратен.

 (3) Необичайни комерсиални разходи по смисъла на този договор са комисионни, които не са упоменати в договора или не произлизат от правомерно сключен договор във връзка с този договор, комисионни, които не са платени в замяна на действително извършена услуга, работа или доставка, комисионни, изплатени на получател с неясна самоличност, или комисионни, изплатени на **ВЪЗЛОЖИТЕЛЯ**.

 (4) При поискване, **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ**, удостоверяващи доказателства във връзка с условията, при които се изпълнява настоящия договор, при спазване разпоредбите на действащото българско законодателство,

 (5) **ВЪЗЛОЖИТЕЛЯТ** има право да проведе всички документални проверки, които счита за необходими, за да намери доказателства в случай, че има подозрение за необичайни комерсиални разходи.

**Чл. 44. (1)ИЗПЪЛНИТЕЛЯТ** е длъжен да уведоми незабавно **ВЪЗЛОЖИТЕЛЯ** за всеки конфликт на интереси, който се появи по време на изпълнението на настоящия договор, или когато е налице неспазване на клаузите за етично поведение.

(2) Изискванията за Конфликт на интереси и кодекс за етично поведение се прилагат по начин който не нарушава императивните разпоредби на действащото българско законодателство.

 (3) **ИЗПЪЛНИТЕЛЯТ** се задължава да предприеме всички необходими стъпки за популяризиране на факта, че проектът се съфинансиран от Европейския фонд за регионално развитие.

(4) Предприетите мерки по ал. 1 трябва да са съобразени със съответните правила за информиране и публичност, предвидени в чл. 8 от Регламент на Комисията 1828/2006 г. и приложение 1 към него, и в Единен наръчник на бенефициента за прилагане на правилата за информация и комуникация 2014 – 2020 г.

**Чл. 45. (1)** **ИЗПЪЛНИТЕЛЯТ** се задължава да посочва финансовия принос на Европейския фонд за регионално развитие, предоставен чрез Оперативна програма „Региони в растеж" 2014- 2020 г., в каквато и да било форма и в каквото и да е средство за масова информация, в това число и в Интернет, и в каквито и да са документи, свързани с изпълнението на настоящия договор. Той трябва да използва логото на ЕС и логото на Оперативна програма „Региони в растеж“ 2014 – 2020 г. Всеки документ, в каквато и да било форма, трябва да съдържа следното заявление: “Този документ е създаден в рамките на проект „.......................”, който се осъществява с финансовата подкрепа на Оперативна програма „Региони в растеж” 2014-2020 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от <наименование на Изпълнителя> и при никакви обстоятелства не може да се счита, че този документ отразява официалното становище на Европейския съюз и Управляващия орган на ОПРР 2014-2020 г.”

 (2) Всяка информация, получена при или по повод сключването и изпълнението на този договор, се счита за конфиденциална в отношенията между **ИЗПЪЛНИТЕЛЯ** и трети лица, с изключение на контролни и одитни органи.

 (3) **ИЗПЪЛНИТЕЛЯТ** се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на **ВЪЗЛОЖИТЕЛЯ**.

 (4) **ИЗПЪЛНИТЕЛЯТ** предоставя на своите работници или служители единствено такава информация, получена при или по повод изпълнението на настоящия договор, която е необходима за изпълнението на техните задължения във връзка с изпълнението му. Разкриването на информация пред работник или служител се осъществява само в такава степен, която е необходима за целите на извършваната от него работа по изпълнението на настоящия договор.

 (5) **ВЪЗЛОЖИТЕЛЯТ** се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на **ИЗПЪЛНИТЕЛЯ**.

 (6) Изпълнителят трябва да уведоми незабавно Възложителя, друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в „Градски транспорт - Перник“ ЕООД.

 (7) Изпълнителят носи отговорност за предприемане на нерегламентиран достъп до информационните активи в „Градски транспорт - Перник“ ЕООД, както и ако застраши сигурността на същите, за което дължи неустойка в размер на 10% от договореното възнаграждение.

**Чл. 46. (1) ВЪЗЛОЖИТЕЛЯТ**, лицата, упълномощени от него и **ИЗПЪЛНИТЕЛЯТ** се задължават да запазят поверителността на всички предоставени документи, информация или други материали, за срок не по-малко от 3 (три) години, считано от 31 декември след предаване към Европейската комисия на окончателните документи по приключването на ОПРР.

(2) Европейската комисия има право на достъп до всички документи, предоставени на лицата, посочени по-горе, като спазва същите изисквания за поверителност.

(3) **ИЗПЪЛНИТЕЛЯТ** упълномощава **ВЪЗЛОЖИТЕЛЯ**, Договарящия орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, наименованието на проекта и размера на предоставената безвъзмездна финансова помощ.

(4) При реализиране на своите правомощия **ВЪЗЛОЖИТЕЛЯТ** и **ИЗПЪЛНИТЕЛЯТ** се задължават да спазват изискванията за защита на личните данни съобразно разпоредбите на приложимото европейско и национално законодателство.

 **Чл. 47. (1)** С оглед задълженията на **ВЪЗЛОЖИТЕЛЯ** за воденето на документацията и отчетността, произтичащи от договора за безвъзмездна финансова помощ, **ИЗПЪЛНИТЕЛЯТ** се задължава да спазва всички указания на Възложителя, в това число но не само: при изготвяне на всякакви документи, воденето на кореспонденция, форма на отчетност на изпълнените дейности, изписването на определени текстове, спазването на определени срокове и др. във връзка с настоящия договор

(2) По смисъла на параграф 36 на чл. 2, от Регламент (ЕС) №1303/2013 и настоящия договор „нередност” е всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез отчитане на неправомерен разход в бюджета на Съюза.

(3) „Измама” по отношение на разходите, съгласно чл.1, параграф 1, буква „а“ от Конвенцията за защита на финансовите интереси на Европейските общности следва да се разбира всяко умишлено действие или бездействие, свързано с: а) използването или представянето на фалшиви, грешни или непълни изявления или документи, което води до злоупотреба или незаконно присвояване на средства от общия бюджет на Европейските общности или бюджети, управлявани пряко от или от името на Европейските общности; б) укриване на информация в нарушение на конкретно задължение, имащо същия резултат; в) използването на такива средства за различни цели от тези, за които те първоначално са били отпуснати.

(4) **ИЗПЪЛНИТЕЛЯТ** е длъжен да не допуска нередности при изпълнение на възложените му с договора работи, както и незабавно да сигнализира **ВЪЗЛОЖИТЕЛЯ** при възникване на съмнения за нередности свързани, както с изпълнението на договора, така и при изпълнението на проекта.

(5) Изпълнителят е длъжен да възстанови всички неправомерно получени суми в пълен размер, ведно с дължимата лихва за периода, през който те са престояли при него в срок от 10 календарни дни след получаване на писмено искане от страна на възложителя.

(6) При невъзстановяване в размера и срока по предходната алинея **ВЪЗЛОЖИТЕЛЯТ** удовлетворява претенциите си от Гаранцията за изпълнение на Договора, както и по общия ред.

(7) Изпълнителят се задължава да запознае лицата, ангажирани с изпълнение на договора с определението за „нередност и измама”.

(8) в случай на установена нередност и/или измама по вина на Изпълнителят, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви, считано от датата на изпращането му, ако е изпратено на последния известен адрес.

**Неразделна част от настоящия договор са следните приложения:**

1. Техническо предложение на изпълнителя;
2. Ценовото предложение на изпълнителя;
3. Техническа спецификация;
4. Застраховка/и по чл. 171 от ЗУТ;
5. Гаранция за изпълнение.

Настоящият договор се състави и подписа в четири еднообразни екземпляра - един за възложителя и един за изпълнителя.

## При подписването на настоящия договор се представиха документите по чл.

## 112, ал. 1 от ЗОП

**ЗА ВЪЗЛОЖИТЕЛ**:  **ЗА** **ИЗПЪЛНИТЕЛ:**

|  |  |  |
| --- | --- | --- |
|  |  |  |